CELEX: 32019D1564
Language: da
Date: 2019-09-04 00:00:00
Title: Kommissionens afgørelse (EU) 2019/1564 af 4. september 2019 om forslaget til borgerinitiativ »Stop korruptionen i EU: nul midler til lande med et ineffektivt retsvæsen efter fristens udløb« (meddelt under nummer C(2019) 6387)

19.9.2019   
               
               
                  DA
               
               
                  Den Europæiske Unions Tidende
               
               
                  L 241/6
               
            
         KOMMISSIONENS AFGØRELSE (EU) 2019/1564
         af 4. september 2019
         om forslaget til borgerinitiativ »Stop korruptionen i EU: nul midler til lande med et ineffektivt retsvæsen efter fristens udløb«
         
            
               (meddelt under nummer C(2019) 6387)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
         ud fra følgende betragtninger:
         
                     (1)
                  
                  
                     Emnet for forslaget til borgerinitiativ »Stop korruptionen i EU: nul midler til lande med et ineffektivt retsvæsen efter fristens udløb« er følgende: »Krav om automatisk standsning af udbetaling af midler fra struktur- og samhørighedsfondene til et nyligt tiltrådt land efter en ufravigelig frist på 10 år efter tiltrædelsen, så længe overvågningen af landets retsvæsen er i kraft.«
                  
               
                     (2)
                  
                  
                     Målene for forslaget til borgerinitiativ er følgende: »Den nuværende EU-lovgivning giver mulighed for uretmæssig fortolkning. Under visse omstændigheder kan korruption i den politiske elite i nyligt tiltrådte lande vise sig at være til gavn for andre lande i EU, og det relative begreb »midlertidig« kan forlænges på ubestemt tid. Ved at fastsætte en ufravigelig tidsramme undgås direkte og indirekte tilskyndelse til korruption i EU-medlemsstaterne. Et eksempel herpå er ineffektiviteten af de eksisterende overvågningsmekanismer i Bulgarien og i Rumænien.«
                  
               
                     (3)
                  
                  
                     Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
                  
               
                     (4)
                  
                  
                     Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere åben for deres medvirken.
                  
               
                     (5)
                  
                  
                     Der kan, på grundlag af artikel 322, stk. 1, litra a), i traktaten om Den Europæiske Unions funktionsmåde (TEUF) og til gennemførelse af traktaterne, vedtages EU-retsakter om de finansielle regler, der navnlig fastsætter de nærmere retningslinjer for opstillingen og gennemførelsen af Unionens budget og for regnskabsaflæggelsen og revisionen.
                  
               
                     (6)
                  
                  
                     Af disse grunde er det åbenbart, at forslaget til borgerinitiativ ikke falder uden for Kommissionens beføjelse til at fremsætte et forslag til EU-retsakt til gennemførelse af traktaterne, jf. forordningens artikel 4, stk. 2, litra b).
                  
               
                     (7)
                  
                  
                     Derudover er der i overensstemmelse med forordningens artikel 3, stk. 2, blevet dannet en borgerkomité og udpeget kontaktpersoner, og forslaget til borgerinitiativ er ikke åbenbart utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i traktaten om Den Europæiske Union.
                  
               
                     (8)
                  
                  
                     Forslaget til borgerinitiativ »Stop korruptionen i EU: nul midler til lande med et ineffektivt retsvæsen efter fristens udløb« bør derfor registreres —
                  
               VEDTAGET DENNE AFGØRELSE:
         
            Artikel 1
            Forslaget til borgerinitiativ »Stop korruptionen i EU: nul midler til lande med et ineffektivt retsvæsen efter fristens udløb« registreres.
         
         
            Artikel 2
            Denne afgørelse træder i kraft den 12. september 2019.
         
         
            Artikel 3
            Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativ »Stop korruptionen i EU: nul midler til lande med et ineffektivt retsvæsen efter fristens udløb«, som repræsenteres ved Veneta Konstantinova Magistrelli og Dobrinka Ruseva Moskova, der fungerer som kontaktpersoner.
         
         
            Udfærdiget i Bruxelles, den 4. september 2019.
            
               
                  På Kommissionens vegne
               
               Frans TIMMERMANS
               
                  Næstformand
               
            
         
         
            (1)  EUT L 65 af 11.3.2011, s. 1.